**«Қазақстан Республикасының Еуразиялық экономикалық одаққа мүше болып табылмайтын мемлекеттермен арадағы тауарлармен сыртқы сауданың кедендік статистикасын жүргізу қағидаларын бекіту туралы» Қазақстан Республикасы Қаржы министрінің 2018 жылғы 14 ақпандағы № 182 бұйрығына өзгерістер енгізу туралы»» Қазақстан Республикасы Қаржы министрі бұйрығының жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

(бұдан әрі – Жоба)

1. **Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және нормативтік құқықтық актіні қабылданған «Қазақстан Республикасының Цифрлық кодексі» және «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының заңдарына сәйкес келтіруге бағытталған.

Жобаны қабылдау қоғамда әлеуметтік шиеленіс пен наразылық тудырмайды.

Саяси тұрақсыздық немесе жаппай қоғамдық наразылық тәуекелі қарастырылмайды.

**2. Құқықтық салдарын бағалау:**

Жоба «ақпараттық жүйе» және «ақпараттық-коммуникациялық технологиялар» деген туынды сөздер бүкіл мәтін бойынша «цифрлық жүйе» және «цифрлық технологиялар» деген сөздермен ауыстырылатындығына байланысты жоғарыда көрсетілген НҚА іске асыру үшін әзірленген.

Тиісінше, ол Қазақстан Республикасының Конституциясына және Қазақстан Республикасының өзге де қолданыстағы нормативтік құқықтық актілеріне қайшы келмейді.

**3. Ақпараттық салдарын бағалау:**

Жоба техникалық сипаттағы өзгерістер енгізуді көздейтіндіктен, Жобаның ақпараттық салдары орташа деп бағаланады. Осыған байланысты Жобада азаматтар мен заңды тұлғалардың, жеке тұлғалардың құқықтары мен бостандықтарын қозғайтын нормалар болмайды.

Бұдан басқа, түсіндіру жұмыстарын жүргізу талап етілмейді, қажет болған жағдайда осы тақырып бойынша пресс-релиз ұсынылатын болады.

**4. Өзге де салдарын бағалау:**

Жобаның өзге де салдары жалпы алғанда орташа оң.

**Қазақстан Республикасының**

**Қаржы министрі М. Такиев**